31991R0128
L 014/29
JURNALUL OFÍCIAL AL UNIUNII EUROPENE
REGULAMENTUL (CEE) NR. 128/91 AL COMISIEI
din 18 ianuarie 1991
de modificare a Regulamentului (CEE) nr. 3792/90 privind condițiile speciale de acordare a ajutorului pentru depozitarea în regim privat a cărnii de porc
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 2759/75 al Consiliului din 29 octombrie 1975 privind organizarea comună a pieței în sectorul cărnii de porc (1), astfel cum a fost modificat ultima dată prin Regulamentul (CEE) nr. 1249/89 (2), în special articolul 4 alineatul (6), articolul 5 alineatul (4) și articolul 7 alineatul (2),
întrucât, prin Regulamentul (CEE) nr. 3792/90 (3) al Comisiei, în sectorul cărnii de porc s-a introdus ajutorul pentru depozitarea în regim privat; întrucât produsele eligibile pentru acest ajutor sunt prevăzute în lista din anexa la regulamentul menționat anterior;
întrucât anumite părți tranșate comercializate frecvent nu se regăsesc pe această listă; întrucât, prin urmare, lista ar trebui completată pentru a spori eficiența măsurilor de intervenție;
întrucât măsurile prevăzute de prezentul regulament sunt conforme cu avizul Comitetului de gestionare a cărnii de porc,
ADOPTĂ PREZENTUL REGULAMENT:
Articolul 1
Anexa la Regulamentul (CEE) nr. 3792/90 se înlocuiește cu anexa la prezentul regulament.
Articolul 2
Prezentul regulament intră în vigoare la data publicării în Jurnalul Oficial al Comunităților Europene.
Prezentul regulament se aplică cererilor de ajutor depuse cu începere de la 21 ianuarie 1991.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 18 ianuarie 1991.